Old Bailey

Old Bailey er egentlig Den sentrale kriminaldomstolen i England og Wales, Central Criminal Court of England and Wales. Det populære navnet er ei gate i City of London og domstolen i Bailey er en av flere bygninger som huser Crown Court.«Central Criminal Court - The Old Bailey», City of London Deler av dagens bygning står på den historiske plassen for det beryktede Newgate fengsel i gaten Old Bailey, som ligger langs en linje der London hadde en festningsmur, fra Ludgate Hill til krysset mellom Newgate Street og Holborn Viaduct. Navnet Bailey har sammenheng med bail (kausjon), som er yttermuren eller borggården på en festning,«bailey (n.)», Online Etymology Dictionary og derav det metonymi og sammenheng med det nevnte fengslet på dette stedet. 

Bak sin verdige fasade er Old Bailey et senter for hektisk aktivitet med tusenvis av mennesker som kommer inn og ut av bygningen daglig. I tillegg til dommere, advokater, jurymedlemmer, vitner og tiltalte inkluderer disse de mange ansatte som trengs for å drive domstolene og bygningen. Rettsbygningen er tegnet av arkitekten Edward William Mountford.Banerjee, Jacqueline (7. juni 2015): «The Central Criminal Court, the Old Bailey, London, by Edward William Mountford (1855-1908)», Victorian Web Bygningen i seg selv og dens utsmykning er vernet.Historic England: «Central Criminal Court (1359218)», National Heritage List for England Den nåværende hovedbygningen ble fullført i 1902. En utvidelse, South Block, ble bygget i 1972, over det tidligere stedet til Newgate fengsel som ble revet i 1904.

Mountford ønsket en «fullstendig engelsk» utforming og valgte derfor skulptørene Frederick William Pomeroy og Alfred Turner for den arkitektoniske skulpturen. Pomeroys bronseforgylt allegorisk kvinnefigur Justitia på kuppelen på toppen med et sverd i den ene handa og en vekt i den andre, men uten bind for øynene. Over inngangen er våpenskjoldet til City of London, og over skjoldet er en gruppe figurer av Pomeroy: Fortitude (kraft) til venstre holder et sverd, engelen med hette i midten skriver på en rulle, og Truth (sannhet) til høyre ser i et speil. Den allegoriske frisen over vinduene er av Turner. Over inngangen står innskriften «Defend the Children of the Poor & Punish the Wrongdoer»«Psalms 72:4 - Central Criminal Court - Old Bailey», Waymarking.com som er en parafrase fra Bibelen, Salmenes bok 72,4: «Han skal la de vergeløse i folket få sin rett, han skal berge de fattige. Undertrykkeren skal han knuse.» Salmenes bok 72,4, Bibelen

 Referanser 

Se også
 Royal Courts of Justice

Eksterne lenker
 The Proceedings of the Old Bailey London 1674 to 1913  – Arkiv av rettsdokumenter
 Central Criminal Court fra seksjonen om den arkitektoniske arven til London by sin nettportal
 Old Bailey fotografier ved 100-årsjubileum, BBC

Kategori:Byggverk i City of London
Kategori:Tinghus
Kategori:Londons gater og plasser
Kategori:Byggverk fullført i 1907
Kategori:1907 i England